বিজেপি দফতরে শমীকের দরবার, ভিড় জমালেন কর্মীরা

ওয়েব ডেস্ক: বঙ্গ বিজেপি (BJP) সভাপতির দরবার (Darbar)। বুধবার দলীয় দফতরে কর্মী-সমর্থকদের মুখোমুখি বসেছিলেন শমীক ভট্টাচার্য (Samik Bhattacharya)। সেখানে প্রথম দিনেই যথেষ্ট সাড়া পেয়েছন বিজেপির রাজ্য সভাপতি। গোষ্ঠী কোন্দলে দীর্ণ রাজ্যের গেরুয়া বাহিনী। স্বভাবতই, আগত দলীয় কর্মী–সমর্থকদের নানা অভাব অভিযোগের কেন্দ্রে ছিল কোন্দলের অভিযোগ। সভাপতির দরবারে আড়ি পেতে ধরাও পড়লেন এক পদাধিকারী। ঘটনায় ফের সামনে এলো দলের অন্তর্বিরোধ।

বঙ্গ বিজেপির রাজ্য সভাপতি হয়েই সাধারণ কর্মী-সমর্থকদের সঙ্গে যোগসূত্র গড়ে তোলাকেই তাঁর অন্যতম অগ্রাধিকার বলে জানিয়ে দিয়েছিলেন শমীক ভট্টাচার্য। সেই লক্ষ্যেই তিনি ঠিক করেন, সপ্তাহের নির্দিষ্ট দিনে সাধারণ কর্মীদের সঙ্গে মিলিত হবেন। খোলাখুলি কথা হবে সামনাসামনি।

আরও পড়ুন: বাঁকুড়ায় বাড়ছে ভোট উত্তাপ, ঢাক বাজিয়ে বিজেপিকে বিসর্জনের হুঙ্কার অরূপের

বুধবার বিজেপির রাজ্য দফতরে বসেছিলেন শমীক। সংগঠন নিয়ে নানা অভিযোগ শুনতে হল তাঁকে। মনযোগ দিয়ে শুনলেন। নোট নিলেন। দরকার পরামর্শ দিলেন।

শমীকের দরবারের শুরুতেই এদিন গোয়েন্দাগিরির অভিযোগ উঠেছিল। দলের এক পাদাধিকারী সমর্থক-কর্মীদের ভিড়ে ঘরে বসতে যেতই তাঁকে নিষেধ করেন শমীক। দলের একাংশের অভিযোগ শমীকের বিরোধী যে গোষ্ঠী তাঁরাই আড়ি পাততে তৎপর। বোঝা গেল, বঙ্গ বিজেপিতে এখনও গোষ্ঠীবাজি কমার লক্ষণ নেই।